Quin és el tema principal d'aquest text?
Un bootleg és una edició no autoritzada de música, de llibres, videojocs, sèries de televisió o pel·lícules.En el cas de videojocs i anime aquest fenomen està molt estès, i normalment consisteix en la producció de productes que, sense ser oficials,es fan passar com a tals. S'en produeixen molts a països com Singapur, Hong Kong i Taiwan. Etimològicament, bootleg (en anglès, de contraban) significa el camal de la bota, que es refereix a la tradició d'amagar l'ampolla de licor il·legal a la bota.
Al camp musical, un bootleg és un enregistrament àudio o vídeo que no ha estat publicada oficialment per l'artista o per la seva companyia discogràfica. Poden ser enregistraments en directe de concerts, de sessions en estudi, d'assajos o simplement de jams (improvisacions musicals). Són el resultat d'enregistraments directament per persones que hi van acudir amb gravadores domèstiques portàtils, o obtingut de forma dubtosa de l'estudi d'enregistrament, sense saber-ho l'artista o discogràfica. Les persones que realitzen tals enregistraments pirates es diuen bootleggers.
No obstant també es coneix com a bootleg una pràctica de remix que consisteix a juxtaposar diferents cançons (una base i una línia vocal, per exemple) per crear una nova peça. El R&B, el rap o el soul són els principals estils empleats en aquesta classe de creacions, donat l'estil característic basat en una rítmica bàsica que apareix en diferents formes en gairebé totes les cançons. Aquest estil és també anomenat Bastard Pop i té diversos sub-gèneres com l'A + B que és la simple juxtaposició de dos temes, els mash-ups que consisteixen a barrejar tres o més temes, el glitch, que és la reedició d'un tema amb fragments processats del mateix i remixos no oficials, que són a capella amb instrumentals inèdites produïdes per disc jockeys. És il·legal i la indústria persegueix la pràctica, però nogensmenys roman popular arreu al món.
El text tracta sobre música.